recursal/SuperWikiNEXT-32B huggingface dataset:
**சகுந்தலா இரயில்வே** (Shakuntala Railway), இந்தியாவில் தனியார் துறையில் செயல்படும் ஒரே இரயில்வே நிறுவனம் ஆகும். இது இரண்டறை அடி குற்றகலப் பாதை கொண்ட இருப்புப்பாதை ஆகும். விதர்பா பகுதியில் விளையும் பருத்திப் பஞ்சை, பம்பாய் துறைமுகம் கொண்டு செல்வதற்காக சகுந்தலா இரயில்வே நிறுவனம் 1903ல் ஆங்கிலேயர்களால் துவக்கப்பட்டது. மத்திய இந்தியாவின் மகாராஷ்டிரா மாநிலத்தின் விதர்பா பகுதியின் யவத்மாள் தொடருந்து நிலையத்திலிருந்து, ஆச்சால்பூர் வழியாக பம்பாய்க்கு அருகில் உள்ள முர்தாஜாபூர் தொடருந்து நிலையம் வரை இயங்குகிறது.

வரலாறு
------

பிரித்தானிய இந்தியாவில் கில்லிக், நிக்சன் கம்பெனியினரால் 1903ஆம் ஆண்டில் சகுந்தலா இரயில்வே 1903ஆம் ஆண்டில், இரண்டரை அடி (762 மிமீ) குற்றகலப் பாதை கொண்ட இருப்புப்பாதை 112 கி மீ தொலைவிற்கு நிறுவப்பட்டது. விதர்பா பகுதியில் விளையும் பருத்தியை பம்பாய் துறைமுகம் அருகில் உள்ள முர்தாஜாபூர் தொடருந்து நிலையத்திற்கு கொண்டு செல்வதற்காக சகுந்தலா இரயில்வே நிறுவப்பட்டது. 

இந்திய விடுதலைக்குப் பின்னர் 1952ஆம் ஆண்டில், தனியார் துறையில் செயல்பட்டுக் கொண்டிருந்த ஐம்பதிற்கும் மேற்பட்ட இரயில்வே நிறுவனங்கள் அரசுடமையாக்கப்பட்டு இந்திய இரயில்வேயுடன் இணைக்கப்பட்ட போது சகுந்தலா இரயில்வே நிறுவனம் தொடர்ந்து தனியார் துறையிடமே இருந்தது. 
70 ஆண்டுகளாக நீராவி இயந்திரத்தால் ஓடிக்கொண்டிருந்த தொடருந்துகள், ஏப்ரல், 1994 முதல் டீசல் இயந்திரம் மூலம் இன்று பயணிகள் தொடருந்தாக இயங்குகிறது.

தற்போது இந்திய இரயில்வே சகுந்தலா இரயில்வே நிறுவனத்தின் இருப்புப்பாதை பயன்படுத்திக் கொள்வதற்காக, சகுந்தலா இரயில்வே நிறுவனத்திற்கு ஆண்டுதோறும் ரூபாய் 1.2 கோடி உரிமைத் தொகையாக (Royalty) வழங்கி வருகிறது.

சகுந்தலா இரயில்வேயை அகலப் பாதையாக மாற்ற, இந்திய அரசு 2016ல் அறிவித்துள்ளது.

மேற்கோள்கள்
-----------

1. ↑  Shakuntala Railways: India's only private railway line
2. 1 2  "British Company Still Gets Royalty For Shakuntala Railway". *IndiaTV*. August 15, 2011.
3. ↑  Hardikar, Jaideep (November 26, 2004). "A railway ride into history". *BBC*.
4. ↑
5. ↑
6. ↑  Government to take over Shakuntala, only private railway line, convert to broad gauge

வெளி இணைப்புகள்
---------------

* British Company Still Gets Royalty For Shakuntala Railway - காணொளிக் காட்சி
**தினேஷ் நந்தன் சகே** (*Dinesh Nandan Sahay*; 2 பிப்ரவரி 1936 – 28 சனவரி 2018) என்பவர் இந்தியக் காவல்துறை அதிகாரியும், அரசியல்வாதியும் ஆவார். இவர் பீகார் காவல்துறைத் தலைவராகவும், பின்னர் திரிபுரா, சத்தீசுகர் மாநிலங்களின் ஆளுநராகவும் பணியாற்றினார் .

இளமை
----

சகே பீகாரின் மாதேபூரில் ஒரு நடுத்தர குடும்பத்தில் கிஷோரி தேவி மற்றும் தேவ நந்தன் சகே ஆகியோருக்கு மகனாகப் பிறந்தார். பாட்னாவில் வளர்ந்தார். இவர் ஆங்கில இலக்கியத்தில் முதுகலை படிப்பினை முடித்தார். இவர் மஞ்சு சகேயை மணந்தார். இத்தம்பதியருக்கு ஒரு மகன் மற்றும் இரண்டு மகள்கள் உள்ளனர்.

காவல் பணி
---------

1960-ல் இந்தியக் காவல் பணியில் சேருவதற்கு முன்பு எச். டி. அர்ரா கல்லூரியில் விரிவுரையாளராகத் தனது பணியினை தொடங்கினார். இதன்பின், பீகார் மாநிலத்தின் காவல்துறைத் தலைவராகப் பணியாற்றினார்.

அரசியல்
-------

காவல் பணி ஓய்வுக்குப் பிறகு சமதா கட்சியில் சேர்ந்தார். 2000 முதல் 2003 வரை சத்தீசுகர் மாநிலத்தின் முதல் ஆளுநராக இருந்தார். சூன் 2003-ல் திரிபுரா ஆளுநரானார். 2009 வரை இந்தப் பதவியில் தொடர்ந்தார். இருப்பினும் பாரம்பரியமாக ஆளுநர்களின் பதவிக்காலம் ஐந்து ஆண்டுகள் ஆகும். ஆனால் சகே விதிவிலக்காகக் கூடுதல் காலம் பதவியிலிருந்தார்.

மேற்கோள்கள்
-----------

1. ↑  Chhattisgarh Guv, CM condole demise of Dinesh Nandan Sahay
2. ↑  "Konwar sworn in as Tripura governor -" *The Telegraph (india)* 26 March 2013

| அரசியல் பதவிகள்
 |
| --- |
|
| முன்னர்***புதிதாக உருவாக்கப்பட்டது*** | **சத்தீசுகர் ஆளுநர்**1 நவம்பர் 2000 – 1 சூன் 2003 | பின்னர்**கிருஷ்ண மோகன் சேத்** |
|
| முன்னர்**கிருஷ்ண மோகன் சேத்** | **திரிபுரா ஆளுநர்**2 சூன் 2003 – 14 அக்டோபர் 2009 | பின்னர்**கம்லா பெனிவால்** |
**வாசுகி கணேசானந்தன்** (*V. V. Ganeshananthan*) அமெரிக்க ஆங்கிலப் புதின எழுத்தாளரும், கட்டுரையாளரும், ஊடகவியலாளரும் ஆவார்.

வாழ்க்கைக் குறிப்பு
-------------------

வாசுகி கேம்பிரிஜ், மாசசூசெட்ஸ், ஹார்வார்ட் கல்லூரியில் 2002 ஆம் ஆண்டில் தனது பட்டப்படிப்பை முடித்து பின்னர் அயோவா எழுத்தாளர் கல்லூரியில் இணைந்து 2005 ஆம் ஆண்டில் பட்டம் பெற்றார். பின்னர் கொலம்பியா பல்கலைக்கழகத்தில் ஊடகவியல் துறையில் முதுமாணிப் பட்டத்தை 2007 ஆம் ஆண்டில் பெற்றார். தற்போது மிச்சிகன் பல்கலைக்கழகத்தில் பேராசிரியையாகப் பணியாற்றுகிறார்.

எழுத்துலகில்
------------

இவரது எழுத்துக்கள் கிரந்தா, அத்திலாந்திக் மன்த்லி, வாசிங்டன் போஸ்ட், கொலம்பியா ஜர்னலிசம் ரிவ்யூ போன்ற பல இதழ்களில் வெளிவந்துள்ளன.

இவரது முதல் புதினம், லவ் மெரேஜ் 2008 ஏப்பிரலில் வெளிவந்தது. இப்புத்தகம் பெண் புதின எழுத்தாளர்களுக்கு வழங்கப்படும் ஒரேஞ்சு பரிசுக்காகப் பரிந்துரைக்கப்பட்டுள்ளது. அத்துடன் 2008 ஆம் ஆண்டுக்கான வாசிங்டன் போஸ்ட் பத்திரிகையின் சிறந்த நூல்களில் ஒன்றாகத் தேர்ந்தெடுக்கப்பட்டது.

வெளி இணைப்புகள்
---------------

### நூல்கள்

* லவ் மெரேஜ்

### சிறுகதைகள்

* Hippocrates பரணிடப்பட்டது 2010-03-25 at the வந்தவழி இயந்திரம், *கிரந்தா*, 2009.
* Enter the Body பரணிடப்பட்டது 2010-01-10 at the வந்தவழி இயந்திரம், 2009.
* A Just Country, *எஸ்குயார் இதழ், மே 7, 2008.*

### கட்டுரைகள்

* The Buzz Board, த டெய்லி பீஸ்ட், டிசம்பர் 28, 2009
* Two Mr. Foxes, Two Views of Food, தி அத்திலாந்திக், டிசம்பர் 14, 2009.

மேற்கோள்கள்
-----------

1. ↑  Love Marriage (2008)

இணையத்தளம்
----------

* வாசுகியின் இணையத்தளம்
**தர்மபத்தினி** (***Dharmapatni***) பி. புள்ளையா இயக்கத்தில், 1941 ஆம் ஆண்டு வெளிவந்த இந்தியத் தெலுங்குத் திரைப்படமாகும். பி. புள்ளையா தயாரிப்பில், திமிர் பரன் மற்றும் அனாசாஹிப் மணிகர் இசை அமைப்பில், 10 ஜனவரி 1941 ஆம் தேதி வெளியானது. பானுமதி, பி. சாந்தகுமாரி, ஹேமலதா, அக்கினேனி நாகேஸ்வர ராவ் மற்றும் பலர் நடித்துள்ளனர். பிரபல நடிகர் அக்கினேனி நாகேஸ்வர ராவ் தனது 17ஆம் வயதில் அறிமுகமான முதல் திரைப்படமாகும். அலூரி சக்ரபாணி அவர்களுக்கும் இது முதல் படமாகும்.

நடிகர்கள்
---------

பானுமதி, பி. சாந்தகுமாரி, ஹேமலதா, அக்கினேனி நாகேஸ்வர ராவ், ஹனுமந்த ராவ், ரல்லபண்டி குடும்ப ராவ், ஆச்சாரி, ஆதிநாராயணா, ராஜு, சலபதி ராவ், நரிமணி, சுஷீலா, மாஸ்டர் குமார், பேபி லட்சுமி.

கதைச்சுருக்கம்
--------------

ஐந்து வயதான ராதாவின் தாய் இறக்கும் தருவாயில் ராதாவை பார்த்துக்கொள்ளுமாறு தேவதாசி ஸ்ரீதேவியிடம் ஒப்படைக்கிறார். ஒரு குடும்பப்பெண்ணின் அனைத்து நல்லொழுக்கங்களை ஸ்ரீதேவி ராதாவிற்கு கற்றுக்கொடுக்கிறாள். பள்ளியில் பயிலும் ராதா, மோகன் என்ற மாணவனுடன் நட்பு ஏற்பட்டு, நாளடைவில் அது காதலாக மலர்ந்தது. ஒரு கோவிலில் இறைவனுக்கு முன்னால், ராதா தான் தன் மனைவி என்று சத்தியம் செய்கிறான் மோகன். ஒழுக்கமற்ற ஆனந்த ராவ், மோகனின் காதலை அவனின் தந்தையிடம் சொல்லிவிடுகிறார். அதன் பின்னர், பணக்கார குடும்பத்தை சேர்த்து உமாவை திருமணம் செய்யுமாறு மோகனின் தந்தை அவனை வற்புறுத்தினார். ராதாவை பற்றி தெரியவந்த உமா, மோகனை விட்டு விலகிவிடுகிறாள். ஆனந்த ராவால் பாதிக்கப்பட்ட லீலா, உமாவை காப்பாற்றுகிறாள். அதனால், லீலாவை ராவ் கொல்ல, பழி மோகன் மேல் விழுகிறது. மோகன் தப்பித்தானா? ராதா-மோகன் காதலுக்கு என்னவானது போன்ற கேள்விகளுக்கு விடை காணுதலே மீதிக் கதையாகும்.

ஒலிப்பதிவு
----------

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர்கள் திமிர் பரன் மற்றும் அனாசாஹிப் மணிகர் ஆவர். கோபாலம் மற்றும் லக்ஷ்மிகாந்தம் ஆகியோர் படத்தின் பாடல் ஆசிரியர்கள் ஆவர்.

தயாரிப்பு
---------

எழுத்தாளர் விஷ்ணு சங்கரம் எழுதிய கதைகளை அடிப்படையாகக் கொண்டு எடுக்கபட்ட படமாகும். கதாநாயகன் ஹனுமந்த் ராவ், பிரபல நாடக நடிகர் உப்புலுரி சஞ்சீவ ராவ் அவர்களின் மகன் ஆவார். அனாசாஹிப் இசை அமைத்த ஒரே தெலுங்கு படம் இதுவாகும்.

மேற்கோள்கள்
-----------

1. ↑  "Stars : Star Profiles : Chakrapani: 100 years". *web.archive.org*. 2010-01-22. Archived from the original on 2010-01-22. 2022-07-12 அன்று பார்க்கப்பட்டது.CS1 maint: unfit url (link)
2. ↑  "CineGoer.com - Articles - History Of Birth And Growth Of Telugu Cinema". *web.archive.org*. 2012-02-18. Archived from the original on 2012-02-18. 2022-07-12 அன்று பார்க்கப்பட்டது.CS1 maint: unfit url (link)
3. ↑  Narasimham, M. L. (2011-09-03). "DHARMAPATHNI (1941)". *The Hindu* (ஆங்கிலம்). 2022-07-12 அன்று பார்க்கப்பட்டது.

வெளி இணைப்புகள்
---------------

*
**வாஷிங்டன் கடற்படை மாநாடு** , வாஷிங்டன் ஆயுத மாநாடு அல்லது வாஷிங்டன் ஆயுதக் குறைப்பு மாநாடு என்றும் அழைக்கப்படுகிறது, இது அமெரிக்கா ஜனாதிபதி வாரன் ஜி. ஹார்டிங் என்பவரால் அழைக்கப்பட்ட ஒரு இராணுவ மாநாடு ஆகும், இது 1921 நவம்பர் 12 முதல் 1922 பிப்ரவரி 6 வரை வாஷிங்டன் டி.சி.யில் நடைபெற்றது. பசிபிக் பெருங்கடல் மற்றும் கிழக்கு ஆசியாவின் நலன்களைப் பற்றி அமெரிக்கா, ஜப்பான், சீனா, பிரான்ஸ், பிரிட்டன், இத்தாலி, பெல்ஜியம், நெதர்லாந்து மற்றும் போர்ச்சுகல் ஆகிய ஒன்பது நாடுகள் பங்கேற்றன. சோவியத் ரஷ்யா மாநாட்டிற்கு அழைக்கப்படவில்லை. இது அமெரிக்காவில் நடைபெற்ற முதல் சர்வதேச மாநாடு மற்றும் வரலாற்றில் முதல் ஆயுதக் கட்டுப்பாட்டு மாநாடு ஆகும், மேலும் காஃப்மேன், 1990 காண்பித்தபடி, அரசியல் நிராயுதபாணியான ஆயுதமேந்திய இயக்கத்திற்கான முன்மாதிரியாக இது அரசியல் விஞ்ஞானிகளால் ஆய்வு செய்யப்படுகிறது.

டவுன்டவுன் வாஷிங்டன் டி.சி.யில் உள்ள மெமோரியல் கான்டினென்டல் ஹாலில் நடைபெற்றது, இது மூன்று முக்கிய ஒப்பந்தங்களை விளைவித்தது: நான்கு சக்தி ஒப்பந்தம், ஐந்து சக்தி ஒப்பந்தம் (பொதுவாக வாஷிங்டன் கடற்படை ஒப்பந்தம் என்று அழைக்கப்படுகிறது), ஒன்பது-சக்தி ஒப்பந்தம் மற்றும் பல சிறிய ஒப்பந்தங்கள். இந்த ஒப்பந்தங்கள் 1920 களில் அமைதியைப் பாதுகாத்தன, ஆனால் பெருகிய முறையில் பெரும் மந்தநிலையின் உலகில் புதுப்பிக்கப்படவில்லை.

1921 - 1922 வாஷிங்டனில் ஒரு சர்வதேச மாநாடு நடைபெற்றது. ஜப்பான், இங்கிலாந்து, இங்கிலாந்து, பிரான்ஸ் மற்றும் இத்தாலி உள்ளிட்ட ஒன்பது நாடுகளும், சீனா, நெதர்லாந்து, பெல்ஜியம், போர்ச்சுகல் ஆகிய ஐந்து நாடுகளும் பங்கேற்றன. ஐந்து முக்கிய சக்திகளுக்கு இடையில் முடிவடைந்த கடற்படை நிராயுதபாணியான ஒப்பந்தத்தில், பிரதான கப்பலை 10 ஆண்டுகளாக நிறுத்தி, வைத்திருக்கும் கப்பலின் மொத்த டன் விகிதத்தை 5, 3, 3, பிரெஞ்சு மற்றும் இத்தாலி 1.75 என நிர்ணயித்தோம். பசிபிக் கோட்டை வசதி. கூடுதலாக, பங்கேற்கும் அனைத்து நாடுகளின் ஒன்பது கட்சி ஒப்பந்தம் , ஜப்பான், இங்கிலாந்து, அமெரிக்கா மற்றும் பிரான்ஸ் ஆகிய நான்கு நாடுகளின் ஒப்பந்தம் முடிவுக்கு வந்தது, ஜப்பான்-இங்கிலாந்து கூட்டணி கைவிடப்பட்டது. ஜப்பான் பாதகமாக மாறியது மற்றும் ஜப்பானுக்கும் அமெரிக்காவிற்கும் இடையிலான மோதலுக்கு பங்களித்தது.

மேற்கோள்கள்
-----------

ரிச்சர்ட் டபிள்யூ. ஃபான்னிங், அமைதி மற்றும் நிராயுதபாணியாக்கம்: கடற்படை போட்டி மற்றும் ஆயுதக் கட்டுப்பாடு, 1922-1933 (1995) பக். 1-24
**வாசித்தல்** அல்லது **படித்தல்** என்பது எழுதப்பட்ட உரையின் எழுத்துக்களை பார்த்து, சொற்களைப் புரிந்து, அதில் கூறப்பட்ட கருத்தை உணர்ந்து கொள்வது எனலாம். வாசித்தல் எழுத்தறிவின் ஒரு அடிப்படைக் கூறு. இன்றைய அன்றாட வாழ்க்கைக்கு வாசித்தல் அவசியமானது.

வாசிப்பு வரையறை
---------------

கையெழுத்தில் அல்லது அச்செழுத்தில் உள்ளதைக் கண்களால் கண்டு வாயால் உச்சரித்து சொல்லின் பொருள் உணர்வதே வாசிப்பு அல்லது படிப்பு என்பது டாக்டர் ந.சுப்புரெட்டியார் என்பவரின் கருத்தாகும். வாசிப்பின் செயல்பாட்டினைக் காணும் போது கண்ணுக்கும் வாய்க்கும் ஓர் ஒத்துழைப்புத் தேவைப்படுகிறது. அதாவது, வரிவடிவத்திலுள்ளச் சொற்களை ஒலி வடிவமாக மாற்றி உச்சரிக்கும் உறுப்புகளும், சொற்களை நோக்கும் கண்களும் ஒத்துழைத்தால்தான் வாசிப்பு சரிவர நடைபெறும். ஆகவே, வாசிப்பானது காணல், உச்சரித்தல், பொருளுணர்தல் என்ற மூவகை கூறுகள் அடங்கியுள்ளது.மேலும், நல்ல வாசிப்பிற்கு எழுத்துகளின் ஆளுமை முதற்கூறாக அமைந்தால் கருத்துணர்வு, எவ்விதப் பிரச்சனையுமின்றி சரளமாக அமையும் எனவும் ந.சுப்புரெட்டியார் கருதுகிறார்.

வாசிப்பின் அவசியமும் அதன் மேன்மையும்
------------------------------------

புத்தகம் வாசகனைப் பார்த்து கூறியது,
"என்னை மேலிருந்து கீழாக படி 
உன்னை கீழிருந்து மேலாக உயர்த்துகிறேன்"
என்ற கவிஞர் வாலியின் வார்த்தைககளோடு தொடர்ந்து பயணிக்கலாம்.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***படித்தல்*** |
இந்தியாவின் மேற்கு வங்காள மாநிலத்தின் ஹூக்லி மாவட்டம், சிங்கூர் நகரத்தில் சிறப்பு பொருளாதார மண்டலதை உருவாக்கி அதில் டாடா நானோ கார் தொழிற்சாலை அமைப்பதற்கு  2006-ஆம் ஆண்டில் 997 ஏக்கர் வேளாண்மை விளைநிலங்களை புத்ததேவ் பட்டாசார்யா தலைமையிலான மேற்கு வங்காள அரசு கையகப்படுத்தியது. விளைநிலங்களை பொதுமக்களிடமிருந்து கட்டாயப்படுத்தி கையகப்படுத்தியதை எதிர்த்து மம்தா பானர்ஜி தலைமையிலான அகில இந்திய திரிணாமுல் காங்கிரசு கட்சியினர், சமூக ஆர்வலர்கள் மற்றும் பொதுமக்கள் இந்தியப் பொதுவுடமைக் கட்சி (மார்க்சிஸ்ட்) கட்சியின் தலைமையிலான மேற்கு வங்க அரசை எதிரித்து பெரும் போராட்டங்களை முன்னெடுத்தனர்.  

இதனால் 3 அக்டோபர் 2008 அன்று டாடா நானோ கார் நிறுவனம், சிங்கூர் நகரத்தில் சிறு கார் தொழிற்சாலை அமைக்கும் திட்டத்தை கைவிட்டதாக அறிவித்தது. கார் தொழிற்சாலை அமைக்கும் திட்டத்தை டாடா நானோ நிறுவனம் கைவிட்டதால், அரசு கையகப்படுத்திய விளைநிலங்களை உரியவர்களிடம் மீண்டும் ஒப்படைக்கக் கோரி கொல்கத்தா உயர் நீதிமன்றத்தில் வழக்கு தொடரப்பட்டது. இறுதியாக 30 ஆகஸ்டு 2016 அன்று இந்திய உச்ச நீதிமன்றம், சிங்கூரில் கையகப்படுத்தப்பட்ட விளைநிலங்களை, மேற்கு வங்காள அரசு மீண்டும் அதன் உரிமையாளர்களிடம் ஒப்படைக்க வேண்டும் என தீர்ப்பு வழங்கியது.

இதனையும் காண்க
--------------

* நந்திகிராம் படுகொலைகள்

மேற்கோள்கள்
-----------

1. ↑  டாடா மேற்கு வங்க கார் ஆலை அறிவிப்பு
2. ↑  The Economist 30 August 2008 edition. U.S. Edition. "Nano wars". Page 63.
3. ↑  "கிராமவாசிகள் கார் நிறுவனத்தை எதிர்த்து கோஷங்கள் எழுப்புகின்றனர்". 2012-11-08 அன்று மூலம் பரணிடப்பட்டது. 2021-03-16 அன்று பார்க்கப்பட்டது.
4. ↑  மமதா டாடா நில விவகாரம் ரத்தக் களறியாகும் என அச்சுறுத்துகிறார்
5. ↑  திரிணமுல் ஆதரவு கடையடைப்பு அன்றாட வாழ்க்கையை மேற்கு வங்கத்தில் பாதிக்கிறது
6. ↑  புதிய வன்முறைச் சம்பவங்கள் சிங்கூரில் வெடிக்கின்றன
[*தொடர்பிழந்த இணைப்பு*]
7. ↑  "இது இறுதி:டாடா மோட்டார்ஸ் சிங்கூரிலிந்து வெளியேற்றம்". 2012-10-02 அன்று மூலம் பரணிடப்பட்டது. 2021-08-30 அன்று பார்க்கப்பட்டது.
8. ↑  சிங்கூர் நிலச்சர்ச்சை: விவசாயிகளிடம் நிலத்தை திருப்பியளிக்க உச்ச நீதிமன்றம் உத்தரவு
**வாசவி ஸ்ரீ கன்னிகாபரமேஸ்வரி** ஒரு இந்து கடவுள்; ஆரிய வைசியர்களின் குலதெய்வம். ஆரிய வைசியர்கள் (வழக்கத்தில் ஆரிய வைசிய செட்டியார் எனவும், வைசிய செட்டியார் எனவும் அழைக்கப்படும் இவர்களின் முக்கிய தொழில் வாணிபம் ஆகும்) பெருமளவில் வசிக்கும் பெரும்பாலான ஊர்களில் வாசவி ஸ்ரீ கன்னிகாபரமேஸ்வரிக்கு ஒரு கோவில் கட்டி (இது சத்திரம் எனப்படும்) பூஜைகள், மற்ற சிறப்புகள் நடத்தப்படுகின்றன.

வரலாற்றுக் கதை
--------------

வாசவி ஸ்ரீ கன்னிகாபரமேஸ்வரியின் வரலாற்றுக் கதை என்று கீழ்கண்ட கதை சொல்லப்படுகிறது. 

ஒருமுறை கைலாயத்தில் நந்தி தேவர், சிவபெருமானை நடனமாடி மகிழ்வித்து வணங்கினார். ஆனால் பார்வதி தேவியை வணங்க மறந்து விட்டார். பார்வதி தேவி நந்தி தன்னை வேண்டுமென்றே வணங்காமல் புறக்கணித்ததாக எண்ணி அவரை பூமியில் மானிடனாகப் பிறக்க சாபமிட்டார். தான் விரும்பிச் செய்யாத தவறுக்கு தன்னை சபித்ததை எண்ணி வருத்தமும், கோபமும் அடைந்த நந்தி தேவர் பதிலுக்குப் பார்வதியை பூமியில் பெண்ணாகப் பிறந்து கடைசிவரை கன்னியாகவே வாழ்ந்து அக்னி பிரவேசம் செய்ய வேண்டும் என்று சாபமிட்டார்.

இப்படி நந்தி தேவரும், பார்வதி தேவியும் ஒருவரை ஒருவர் சபித்துக் கொண்டு பெனுகொண்டா நகரை ஆண்டு வந்த குசுமஸ்ரேஷ்டி எனபாருக்கும், குசுமாம்பிகை அம்மைக்கும் இரட்டைக் குழந்தைகளாகப் பிறந்தனர். பெண் குழந்தைக்கு வாஸவாம்பா எனவும், ஆண் குழந்தைக்கு விரூபாஷன் என்றும் பெயரிட்டு வளர்த்தனர். 

சித்திரகாந்தன் என்னும் கந்தர்வன் ஒரு முனிவரின் சாபத்தால் பூமியில் விஷ்ணுவர்த்தன் என்ற மன்னனாகப் பிறந்து ஆண்டு வந்தான். அவன் வாஸவாம்பாவைத் திருமணம் செய்து கொள்ள விரும்பினான், அதில் ஏற்பட்ட பிரச்சனையில் பெனுகொண்டா ஆட்சிக்குட்பட்ட நகரங்களில் வாழ்ந்து வந்த 714 கோத்திரங்களைச் சேர்ந்த வைசியர்களும் ஒன்றுகூடி விவாதித்தனர். அதில் 612 கோத்திரர்கள் விஷ்ணுவர்த்தனுக்கு வாஸவாம்பாவை மணமுடிக்க வேண்டும் என்றும், மீதமுள்ள 102 கோத்திரத்தார் கூடாது எனவும் கூறினர். குலப்பெருமைக்கு மாறாக கருத்து தெரிவித்த 612 கோத்திரத்தார் தம் குடும்பங்களுடன் நகரை விட்டு வெளியேறினர். விஷ்ணுவர்த்தனின் விருப்பத்திற்கு இணங்குவதில்லை என்ற முடிவு செய்த 102 கோத்திரத்தார் ஒருங்கிணைந்தனர்.

தன்னைக் காரணமாக வைத்து, வைசிய குலத்திற்குப் பெரும் சோதனையுண்டானதை எண்ணி மனம் வருந்திய வாஸவாம்பா, தன்னால் வைசிய குலத்திற்கு எவ்வித இழிவும் நேராமல் இருக்கத் தன்னை அழித்துக் கொள்வதே சரியானது என்கிற எண்ணத்தில் தீக்குளித்து உயிரை விட முடிவெடுத்தாள். அதன்படி அவள் அக்னிப்பிரவேசம் செய்வதை தாங்கமுடியாத 102 கோத்திரத்து வைசியர்களும் தங்கள் குழந்தைகளை மட்டும் விட்டுவிட்டு தாமும் அக்னிபிரவேசம் செய்தனர். அதன் பிறகு வாசவி தன் உண்மையான ரூபத்தை அனைவரும் அறியச் செய்து, ஒழுக்கம், தியாகம், தர்மங்களை அவர்களுக்கு உபதேசித்து மறைந்ததாகச் சொல்கிறார்கள் .

அன்றிலிருந்து வாஸவாம்பாவை, வாசவி ஸ்ரீ கன்னிகாபரமேஸ்வரி எனக் கொண்டு வைசிய குலத்தார் தங்கள் குலதெய்வமாக வழிபட்டு வருகின்றனர்.

வெளி இணைப்புகள்
---------------

வாசவி ஸ்ரீ கன்னிகாபரமேஸ்வரி கோவில் பரணிடப்பட்டது 2010-11-26 at the வந்தவழி இயந்திரம்
**கண்ட ஆக்க நகர்வு** *(epirogenic movement)* என்பது புவியின் மேலோட்டில் ஏற்படும் மிகப் பேரளவு குத்துநிலை நகர்வு ஆகும்.ளைதனால், பாறைப்பிளவேதும் உருவாவதில்லை; அகன்ற மேடுபள்ளங்கள் மட்டுமே உருவாகின்றன.அகன்ற கண்ட நடுப்பகுதிகள் கண்டத் தட்டுப்பொறைகள் எனப்படுகின்றன; இவை கண்ட எழுச்சி,தாழ்ச்சி போன்ற குத்துநிலை நகர்வுக்கு ஆட்படுவன ஆகும்.இந்த நகர்வு புவி மையத்தில் இருந்தான மேலெழுச்சியாகவோ புவி மையம் நோக்கிய அமிழ்வாகவோ இருக்கலாம்.இந்த நகர்வு, புவிக் கற்கோளத்தில் பாறைப் பிளவு நிலைகளையும் சமநிலைப்புத் தன்மையையும் உருவாக்கும் புவி ஆரத் திசையில் செயல்படும் அதே விசைகளால் ஏற்படுகிறது. 

புவியின் மேலோடு நிலையானது அல்ல. தற்போதுள்ள நிலத்தோற்றங்கள் முன்னொரு காலத்தில் கடலுக்கு அடியில் இருந்தன .தற்போதைய இமயமலை முன்னொரு காலத்தில் ஆழம் குறைந்த டெதிசு (Tethys) எனும்கடல் பகுதியாக இருந்தது.

கண்ட ஆக்க நகர்வால் ஏற்படும் பிளவுசார் நிலத்தோற்றம்
கண்ட ஆக்க நகர்வால் பிளவுகள்(faults), பிதிர்வு மலைகள் (block mountain),பிளவு பள்ளத்தாக்குப் படுகைகள் (basin of rift valley), மேட்டுச் சமவெளிகள் (plateau)போன்ற நிலத்தோற்றங்கள் உருவாகின்றன. ஆப்பிரிக்காவின் மிகப் பெரிய பள்ளத்தாக்குப் படுகை, இந்தியாவின் நர்மதை பள்ளத்தாக்கு போன்றவை கண்ட ஆக்க நகர்வால் உருவான நிலத்தோற்றங்கள் ஆகும்.

மேற்கோள்கள்
-----------

1. ↑  Arthur Holmes; Doris L. Holmes (2004). *Holmes principles of physical geology* (4th ). Taylor & Francis. பக். 92. பன்னாட்டுத் தரப்புத்தக எண்:0-7487-4381-2. .
2. ↑  Richard J. Huggett (2003). *Fundamentals of geomorphology*. Routledge. பக். 76. பன்னாட்டுத் தரப்புத்தக எண்:0-415-24146-4. .
3. ↑  தமிழ்நாட்டுப் பாடநூல் கழகம் ,ஏழாம் வகுப்பு பாட புத்தகம்
**சிங்கப்பூரின் தேசிய நாள்** (*National Day of Singapore*) ஆண்டுதோறும் ஆகத்து 9 ஆம் நாள் மலேசியாவில் இருந்து சிங்கப்பூர் விடுதலை பெற்றதை நினைவுகூரும் நாள் ஆகும். இவ்விடுமுறை நாளில் தேசிய நாள் அணிவகுப்பு. பிரதமரின் உரை, வான வேடிக்கைகள் ஆகியன் முக்கிய நிகழ்வுகளாக இடம்பெறுகின்றன.

தேசிய நாள் அணிவகுப்பு
---------------------

சிங்கப்பூர் தேசிய தின அணிவகுப்பு என்பது ஒரு தேசிய விழாவாகக் கொண்டாடப்படுகிறது. இவ்வணிவகுப்பு பொதுவாக மரீனா விரிகுடா, சிங்கப்பூர் விளையாட்டு மையத்தில் உள்ள தேசிய அரங்கம் அல்லது பதாங்கு ஆகிய இடங்களில் ஒன்றில் நடைபெறும். 2007 ஆம் ஆண்டில், அணிவகுப்பு முதல் முறையாக மெரினா விரிகுடாவில் உள்ள மிதக்கும் அரங்கில் நடைபெற்றது, 2016 ஆம் ஆண்டில் இது சிங்கப்பூர் விளையாட்டு மையத்தில் நடைபெற்றது. அணிவகுப்பில் அவ்வாண்டின் கருப்பொருளை விளக்கும் நிகழ்ச்சிகள் இடம்பெறுகின்றன.

தேசிய நாள் உரை
--------------

தேசிய தின உரை 1966 முதல் ஆன்டுதோறும் நிகழ்த்தப்படுகிறது. ஒவ்வொரு ஆண்டும் சிங்கப்பூர் பிரதமர் தனது பதிவுசெய்யப்பட்ட செய்தியில், "உள்நாட்டு மற்றும் உலகளாவிய முன்னேற்றங்களை ஆராய்வது, பொருளாதார செயல்திறனை மதிப்பாய்வு செய்தல், தேசிய முன்னுரிமைகள் மற்றும் அரசாங்கத் திட்டங்களை கோடிட்டுக் காட்டுவது, சிங்கப்பூரர்கள் ஒரு ஒருங்கிணைந்த நோக்கத்துடன் முன்னேறல்", போன்றவற்றைக் கோடிட்டுக் காட்டுவார்.

தேசிய நாள் பேரணி
----------------

தேசிய தினத்திற்கு அடுத்து வரும் 2-வது/3-வது ஞாயிற்றுக்கிழமை, சிங்கப்பூரின் பிரதமர் நாட்டு மக்களுக்கு தனது வருடாந்த உரையை நிகழ்த்துவார். இது அங்கு தேசிய தினப் பேரணி என அழைக்கப்படுகிறது. 1966 முதல் ஆண்டுதோறும் நிகழ்த்தப்படும் இப்பேரணியை பிரதமர் தனது அரசின் முக்கிய சவால்கள் மற்றும் அதன் எதிர்கால திசைகள் குறித்து உரையாற்ற பயன்படுத்துகிறார். பிரதமரின் உரைகள் மலாய், சீன மொழிகளிலும், ஆங்கிலம், தமிழ் மொழிகளிலும் இடம்பெறுகின்றன. 2007 ஆம் ஆன்டு முதல் எதிர்க்கட்சி உறுப்பினர்களும் இப்பேரணிக்கு அழைக்கப்படுகின்றனர்.

மேற்கோள்கள்
-----------

1. ↑  "National Day Messages". *Archives Online*. 7 August 2018.
**கொறடா** (*Whip*) சட்டம் இயற்றும் அதிகாரம் படைத்த சட்டமன்றங்களில் அல்லது நாடாளுமன்றத்தில் ஒரு அரசியல் கட்சியின் உறுப்பினர்களிடையே கட்சியின் ஒழுக்கத்தை நிலைநாட்டுபவர் ஆவார். கொறடாவிற்கு உதவிட துணைக் கொறடா இருப்பர்.

இந்தியாவில் கொறடா
-----------------

இந்தியாவில் தங்கள் கட்சியின் கட்டளைகளை நிறைவேற்றுபவர்களான கொறடாக்கள், தங்கள் கட்சியின் சட்டமன்ற அல்லது நாடாளுமன்ற உறுப்பினர்களை சட்டமன்றம் அல்லது நாடாளுமன்றக் கூட்டங்களில் தவறாது கலந்து கொள்ள கட்டளையிடும் நபர் ஆவார். மேலும் தங்கள் கட்சித் தலைமையின் கொள்கைகளின்படி, சட்டமன்றங்களில் கொண்டு வரப்படும் தீர்மானங்களுக்கு ஆதரவாக அல்லது எதிராகவோ தமது கட்சியின் உறுப்பினர்கள் வாக்களிக்க வேண்டும் என ஆணையிடும் அதிகாரம் படைத்தவர் ஆவார். கொறடாவின் கட்டளையை மீறி நடந்து கொள்பவர்கள், சட்டமன்றத்திலிருந்து நீக்க, சட்டமன்றத் தலைவருக்கு கொறடா பரிந்துரைப்பார்.

நாடாளுமன்றம் அல்லது மாநில சட்டமன்றத்தில் உள்ள ஒவ்வொரு அரசியல் கட்சியின் தலைவர்கள் தங்களது அரசியல் கட்சியின் கொறடாவை நியமிப்பர். கொறடாவை நியமிப்பத்திற்கு மன்றத்தில் குறைந்தது மூன்று உறுப்பினர்களை அரசியல் கட்சிகள் கொண்டிருக்க வேண்டும்.

### பணிகளும், அதிகாரங்களும்

* நாடாளுமன்றம் அல்லது சட்டமன்றம் கூடும் போது, தனது அரசியல் கட்சியைச் சேர்ந்த அனைத்து உறுப்பினர்களுக்கும் பேரவைக் கூட்டத்தில் தவறாது கலந்து கொள்ள வேண்டுமென எழுத்து மூலமாக கட்டளையிடும் அதிகாரம் படைத்தவர்.
* பொதுவாக நாடாளுமன்றத்தில் அல்லது சட்டமன்றங்களில் கொண்டு வரப்படும் ஒரு தீர்மானம் குறித்து வாக்களிப்பு நடைபெறும் போது, கொறடா தன் கட்சி உறுப்பினர்களை மன்றத்தில் கொண்டு வரப்படும் தீர்மானத்திற்கு ஆதரவாகவோ எல்லது எதிராகவோ வாக்களிக்க வேண்டும் என கட்டளையிடும் அதிகாரம் படைத்தவர். கொறடா உத்தரவு மூலம் தனது கட்சியின் உறுப்பினர்களை பிற கட்சியினரின் வாக்கு வேட்டையிலிருந்து காப்பாற்ற முடிகிறது.
* கொறடாவின் கட்டளைக்கு எதிராக வாக்களித்த தனது அரசியல் கட்சியின் மன்ற உறுப்பினரை பதவியிலிருந்து நீக்க மன்றத் தலைவருக்கு பரிந்துரை செய்வார்.

ஒரு அரசியல் கட்சியிலிருந்து நீக்கப்பட்ட உறுப்பினராக இருப்பினும், கொறடாவின் கட்டளைக்கு எதிராக வாக்களித்தால் தனது உறுப்பினர் தகுதியை இழப்பர் என இந்திய உச்ச நீதிமன்றம் தீர்ப்பளித்துள்ளது.

மேற்கோள்கள்
-----------

1. ↑  "whip". 2017-01-04 அன்று மூலம் பரணிடப்பட்டது. 2017-05-06 அன்று பார்க்கப்பட்டது.
2. ↑  whip
3. ↑  "காப்பகப்படுத்தப்பட்ட நகல்". 2020-11-05 அன்று மூலம் பரணிடப்பட்டது. 2017-05-06 அன்று பார்க்கப்பட்டது.

வெளி இணைப்புகள்
---------------

* கட்சி கொறடாவுக்கு கட்டுப்பட்டவரா? என்ற கேள்விக்கு உச்ச நீதிமன்றம் பதிலளிக்கவில்லை
[*தொடர்பிழந்த இணைப்பு*]
**Lua error in package.lua at line 80: module 'Module:Format link' not found.**

உலகத் தமிழாராய்ச்சி நிறுவனத்தின் புது வளாகத்தின் முகப்பு
**உலகத் தமிழாராய்ச்சி நிறுவனம்** (*International Institute of Tamil Studies*) தமிழ், தமிழர் தொடர்பாக நுண்ணிய திறனாய்வுகளை முதன்மையாக மேற்கொண்டுவரும் நிறுவனங்களில் ஒன்று ஆகும். இது 1968-ஆம் ஆண்டு ஆரம்பிக்கப்பட்டது. இது சென்னை தரமணியில் அமைந்துள்ளது.

"உலகத் தமிழாராய்ச்சி நிறுவன நோக்கும் போக்கும் மற்ற தமிழாய்வு நிறுவனங்களிலிருந்து முற்றிலும் மாறுபட்ட நிலையில் உருவாக்கப்பட்டதாகும். இந்தியாவின் பிற மொழி மாநிலங்களில் - உலகிலுள்ள பிற நாடுகளில் நடைபெறும் தமிழாராய்ச்சிக்கான மையமாக இவ்வமைப்பு இயங்க வேண்டும் என்பது அடித்தளக் கோட்பாடாகும்."

வரலாறு
------

பழந்தமிழர் வாழ்வியல் காட்சிக்கூடம்
----------------------------------

பழந்தமிழரின் சிறப்புகளையெல்லாம் நாட்டுக்கு எடுத்துக்காட்டும் வகையில் சுடுமண் சிற்பம், சுதை சிற்பம் மற்றும் மரம், கல், உலோகம் ஆகியவற்றைக் கொண்டும், படிமங்களாக வடிவமைத்த கலைப்பொருட்களைக் கொண்டும் பழந்தமிழர் வாழ்வியல் காட்சிக்கூடம் சென்னை உலகத் தமிழாராய்ச்சி நிறுவனத்தில் 2016 மார்ச் 1 இல் அன்றைய தமிழக முதல்வர் ஜெயலலிதாவால் திறந்துவைக்கப்பட்டது.  இதில் தொல்காப்பியர் அரங்கு,திருவள்ளுவர் அரங்கு, கபிலர் அரங்கு,ஔவையார் அரங்கு, இளங்கோவடிகள் அரங்கு, கம்பர் அரங்கு, தமிழ்த் தாய் ஊடக அரங்கு ஆகியவற்றில் பொருட்கள் காட்சிப்படுத்தப்பட்டுள்ளது

சுவடியியல் பாதுகாப்பு மையம்
---------------------------

2014-ஆம் ஆண்டு, "தமிழ்நாடு முழுவதும் கண்டறியப்படும் சுவடிகள், தாள் சுவடிகள் மற்றும் அரிய நூல்கள் அனைத்தையும்" பாதுகாக்கும் வண்ணம் சென்னை தரமணியில் சுவடியியல் பாதுகாப்பு மையம் தொடங்கப்பட்டது.

இயக்குநர்கள்
------------

1. கா. மீனாட்சிசுந்தரம் (1968 - 1972)
2. ச. வே. சுப்பிரமணியன் ( 1972 - 1985)
3. ஏ. என். பெருமாள் (1986 - 1987)
4. க. த. திருநாவுக்கரசு (1988 - 1989)
5. சு. செல்லப்பன் (1989 - 1991)
6. அன்னி மிருதுளாகுமரி தாமசு (1991 - 1994)
7. இராமர் இளங்கோ (1994 - 2001)
8. எசு. கிருட்டிணமூர்த்தி (2002 - 2005)
9. ம. இராசேந்திரன் (சூன் 2006 - திசம்பர் 2007)
10. சீன் லாரன்சு (பொறுப்பு)
11. கரு. அழ. குணசேகரன் (2008 - 2011)
12. கோ. விசயராகவன் (2012- 2021 )
13. செ.சரவணன் இ.ஆ.ப (2021 - 2022)
14. முனைவர் ந. அருள் - முழுநேரக்கூடுதல் பொறுப்பு

வெளியீடுகள்
-----------

1. ஊஞ்சல் இலக்கியம்; த. அழகப்பராசு (பதி.)
2. தமிழெழுத்தின் வரிவடிவம்; சி. கோவிந்தராசனார்; 1993

மேற்கோள்கள்
-----------

1. ↑   "பழந்தமிழர் வாழ்வியல் காட்சிக்கூட திறப்பு விழா". 2021-05-03 அன்று பார்க்கப்பட்டது.
2. ↑
3. ↑  17-ம் நூற்றாண்டை சேர்ந்த அரிய நூல்கள் கண்டுபிடிப்பு: மின் எண்மம் செய்து வெளியிட முடிவு﻿- உலக தமிழ் ஆராய்ச்சி நிறுவனம் அறிவிப்பு﻿

வெளி இணைப்புகள்
---------------

* உலகத் தமிழாராய்ச்சி நிறுவனம்
* தமிழியல் ஆய்விதழ்
* பழந்தமிழர் வாழ்வியல் காட்சிக்கூட இணையத்தளம் பரணிடப்பட்டது 2021-05-05 at the வந்தவழி இயந்திரம்
* நேர்காணல்:உலகத்தமிழ் ஆராய்ச்சி நிறுவனத்தின் இயக்குநர் டாக்டர் எஸ். கிருஷ்ணமூர்த்தி
**கொற்றங் கொற்றனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்களாக இரண்டு உள்ளன. அவை அகநானூறு 54, நற்றிணை 259 ஆகியவை.

* கொற்றம் = அரசுரிமை, வெற்றி
* கொற்றன் = எருது, வெற்றியாளன்

அகம் 54
-------

* திணை - முல்லை

போர் முடிந்து வீடு திரும்பும் தலைவன் தன் தேரோட்டியிடம் சொல்கிறான்.

புதிய மன்னர்கள் செல்வத்தைத் தந்தனர். அதனால் வேந்தன் பகை எண்ணத்தைக் கைவிட்டுவிட்டான். மழையும் பெய்யத் தொடங்கிவிட்டது. நிலத்தில் ஓவியம் தீட்டியது போல கோபம் என்னும் தம்பலப் பூச்சிகள் மேய்கின்றன. தேர் உருளை ஒதுங்கும்படி தேரைப் பார்த்து ஓட்டு.
கோலைக் கையிலே உடைய கோவலர் கொன்றையங் குழல் ஊதும் ஒலி கேட்டு மடியில் பால் சுரக்கும் பசுக்கூட்டம் மணியொலியுடன் மனைக்குத் திரும்பும் மாலை வேளையும் வந்துவிட்டது. விரைந்து ஓட்டு. என் மகனுடன் என் மனைவி பொய்தல் விளையாடுவதைக் காணவேண்டும் - என்கிறான் தலைவன்.
### பண்ணன் கொடை

பண்ணன் 'தனக்கென வாழாப் பிறர்க்குரியாளன்' அவன் ஊர் சிறுகுடி. 

### தலைவியும் குழந்தையும்

தலைவி தன் குழந்தையிடம் மழலைமொழி பேசுகிறாள். பண்ணன் சிறுகுடியில் உள்ள நெல்லிப்பழத்தைத் தின்றுவிட்டு தண்ணீர் குடித்தால் இனிப்பது போன்று தன் நா இனிக்கப் பேசுகிறாள்.

### மகன் கழுத்தில் பொன்தாலி

பொன்னாலான தாலி அணிந்துள்ள தன் மகனுக்கு முத்தம் கொடுத்து('ஒற்றி') விளையாட விடுகிறாள். ('பொய்க்கும்') பின் கை கை விரல்களால் அழைக்கிறாள். 'வந்தால் பால் தருவேன்' என்கிறாள். இப்படிச் சொல்லும்போது அவளது நா இனிக்கிறதாம்.

### பொய்க்கும் பொய்தல் விளையாட்டு

குழந்தையிடம் பொய் சொல்லி நடக்கவைக்கும் விளையாட்டு

தலைவி வீட்டிலேயே அடைந்துகிடக்கும் நிலை வந்துவிட்டது என்பதைத் தலைவனுக்குச் சொல்லித் திருமணம் செய்துகொண்டு அவளை அடையுமாறு குறிப்பாலுணர்த்தும் பாடல் இது.

நற்றிணை 259
-----------

* திணை - குறிஞ்சி

### தோழி தலைவியிடம்

தோழி! இனி என்ன செய்யப்போகிறோம்? வேங்கைச் சாரல் நாடனொடு சேர்ந்து கிளி கடிந்து தினைப்புனம் காத்தோம். அங்குள்ள அருவியில் நீராடினோம். அங்கு அவன் சந்தனக் கட்டையைப் புகைத்த மணத்தில் வண்டுகள் மொய்க்குமாறு கூந்தலை உலர்த்தினோம். இத்தகைய நட்பு இனி அரிது போலும்! கடலில் வெள்ளலை பொங்குவது போல தினை விளைந்து கிடக்கிறது.(இனி அறுவடை ஆகிவிடும். நாம் வரமாட்டோம்) இனி என்ன செய்யப்போகிறோம்?
ஹொங்கொங் இந்திய இளம் நண்பர்கள் குழுவின் சின்னம்
**இந்திய இளம் நண்பர்கள் குழு** (Young Indian Friends Club) சுருக்கமாக **YIFC** என்றழைக்கப்படும் குழுவானது ஹொங்கொங் தமிழ் இளைஞர்களால் விளையாட்டுக்களின் மீதுள்ள ஆர்வத்தால் உருவாக்கப்பட்ட ஒரு குழுவாகும். இந்த குழு ஆரம்பத்தில் விளையாட்டுகளில் ஈடுப்பட்டு வந்தாலும், காலப்போக்கில் பல்வேறு தமிழர் நலன் சார்ந்த திட்டங்களிலும் ஈடுபட்டு வருகின்றது.

வரலாறு
------

இக்குழுமம் 2003 ஆம் ஆண்டு உருவாக்கம் பெற்றது. உருவாக்கம் பெற்ற காலங்களில் கடற்கரை கைபந்தாட்டம், காற்பந்து, துடுப்பாட்டம், பந்தெறிதல் மற்றும் பூப்பந்தாட்டம் போன்ற விளையாட்டுகளிலும் பங்குப்பற்றி வந்தது. அத்துடன் பல விளையாட்டு போட்டிகளில் பங்குபற்றி வெற்றிகளையும் ஈட்டியுள்ளது.

விளையாட்டுகளுக்கு என்றே உருவாக்கப்பட்ட இக்குழு, 2004 செப்டம்பர் மாதம் தாய் மொழியாம் தமிழ் மொழியை கற்பிக்க வேண்டும் எனும் திட்டத்தை தன்னார்வப் பணியாக முன்னெடுத்தது. ஆரம்பத்தில் சுங்கிங் மென்சன் கட்டடத்தில் வகுப்புகளை ஆரம்பித்த இக்குழு, தற்போது யவ் மா டேய் எனும் நகரில் உள்ள சமூகக்கூடத்தில் தொடர்ந்தும் முனைப்புடன் வெற்றிகரமாக நடாத்தி வருகின்றது. அத்துடன் ஹொங்கொங் தமிழ் பண்பாட்டுக் கழகத்துடன் இணைந்து மேலும் சில ஆக்கப்பணிகளிலும் ஈடுபட்டு வருகிறது. அத்துடன் தமிழ் வகுப்பின் ஒவ்வொரு ஆண்டு இறுதியிலும், ஆண்டு விழா எடுத்து சிறப்பித்தும் வருகின்றது.

மேற்கோள்கள்
-----------

1. ↑  Tamil classes in Chung King Mansions

வெளியிணைப்புகள்
---------------


|  |  |
| --- | --- |
|  | **ஒங்கொங்:விக்கிவாசல்** |

* YIFC யின் இணையத்தளம் பரணிடப்பட்டது 2011-01-10 at the வந்தவழி இயந்திரம்
* YஈFC யின் தமிழ் வகுப்புகள்
* காணொளி
மருத்துவர் ரொனால்டு ராஸ்
**உலகக் கொசு நாள்** (*World Mosquito Day*), ஆண்டுதோறும் ஆகத்து 20 ஆம் நாள் பிரித்தானிய மருத்துவர் ரொனால்டு ராஸ் என்பவரின் நினைவாக உலக அளவில் கடைப்பிடிக்கப்பட்டு வருகிறது. சர் ரொனால்டு ராஸ் 1897 ஆகத்து 20 ஆம் நாள் பெண் கொசுகள் மூலமாக மலேரியா நோய் மனிதருக்குப் பரவுகிறது என முதன் முதலில் கண்டுபிடித்தார். இவர் தனது கண்டுபிடிப்பின் பின்னர் இந்நாள் உலக கொசு நாள் என்ற பெயரில் ஆகத்து 20 அன்று ஆண்டு தோறும் கொண்டாடப்பட வேண்டும் என வேண்டுகோள் விடுத்தார்.

சுகாதார மற்றும் வெப்பவலய மருத்துவத்துக்கான இலண்டன் பள்ளி ஆண்டு தோறும் இந்நாளில் கண்காட்சிகள் உட்படப் பல கொண்டாட்டங்களை 1930களில் இருந்து நடத்தி வருகிறது.

மேற்கோள்கள்
-----------

1. 1 2  "World Mosquito Day 2010". Department for International Development. 20 ஆகத்து 2010. 2012-11-21 அன்று மூலதளத்திலிருந்து பரணிடப்பட்டது எடுக்கப்பட்டது. 21 நவம்பர் 2012 அன்று பார்க்கப்பட்டது.
2. ↑  "Abuzz over malaria on World Mosquito Day - AlertNet". 19 ஆகத்து 2012 அன்று மூலம் பரணிடப்பட்டது. 20 ஆகத்து 2016 அன்று பார்க்கப்பட்டது.

வெளி இணைப்புகள்
---------------

* World Mosquito Day
* World Mosquito Day News
**வேதி வினைக்குழு ஒப்புமைகள்** *(Functional analogs)* என்பவை வேதியியல் மற்றும் மருந்தியலில் ஒரே மாதிரியான இயற்பியல், வேதியியல், உயிர்வேதியியல் அல்லது மருந்தியல் பண்புகளைக் கொண்டுள்ள வேதியியல் சேர்மங்களைக் குறிக்கும். வேதி வினைக்குழு ஒப்புமைகள் ஒத்த வேதியியல் கட்டமைப்பைக் கொண்டிருக்க வேண்டிய கட்டாயமில்லை.  மார்பின், எராயின், பெண்டானைல் போன்ற சேர்மங்கள் மருந்து வகை வேதி வினைக்குழு ஒப்புமைகளுக்கு சில எடுத்துக் காட்டுகளாகும். இவை ஒரே மாதிரியான செயல்முறைகளைக் கொண்டிருக்கின்றன. ஆனால் பெண்டானைலின் கட்டமைப்பு மற்ற இரண்டு சேர்மங்களின் கட்டமைப்பிலிருந்து முற்றிலும் மாறுபடுகிறது. 

* மார்பைன்மார்பைன்
* எராயின்எராயின்
* பெண்டானைல்பெண்டானைல்

மேற்கோள்கள்
-----------

1. ↑  Martin, Yvonne C.; Kofron, James L.; Traphagen, Linda M. (2002). "Do Structurally Similar Molecules Have Similar Biological Activity?". *Journal of Medicinal Chemistry* **45** (19): 4350. doi:10.1021/jm020155c. பப்மெட்:12213076.
2. ↑  Mutschler, Ernst; Schäfer-Korting, Monika (2001) (in German). *Arzneimittelwirkungen* (8 ). Stuttgart: Wissenschaftliche Verlagsgesellschaft. பக். 214f, 286. பன்னாட்டுத் தரப்புத்தக எண்:3-8047-1763-2.
**பர்கத் சிங்** *(Pargat Singh)* என்பவர் இந்தியாவின் வளைகோல் பந்தாட்ட வீரராக இருந்து இந்திய அரசியலுக்குள் வந்த வீரர்களில் ஒருவராவார். ஆளும் சிரோமணி அகாலி தல் கட்சியைச் சேர்ந்தவராக உள்ளார். இந்தியாவிற்காக வளைகோல் பந்தாட்டத்தில் பங்கேற்ற இவர் ஆட்டத்தின் போது பின்கள தடுப்பாட்ட வீரர் நிலையில் விளையாடினார். இந்நிலையில் விளையாடும் தலைசிறந்த உலக விளையாட்டு வீரர்களில் இவரும் ஒருவராவார். 1992 இல் நடைபெற்ற பார்சிலோனா ஒலிம்பிக் கோட்டியிலும், 1996 இல் நடைபெற்ற அட்லாண்டா ஒலிம்பிக் போட்டியிலும் இந்திய வளைகோல் பந்தாட்ட அணிக்கு இவர் தலைமையேற்று விளையாடினார். அரசியலுக்குள் பிரவேசிப்பதற்கு முன்பு பஞ்சாப் மாநிலக் காவல் துறையில் இவர் பணிபுரிந்தார்.

சாம்பியன்கள் போட்டி
-------------------

### 1985 (பெர்த்)

இந்தியா X செருமனி : இந்த ஆட்டத்தின் ஒரு கட்டத்தில் இந்தியா 1-5 என்ற புள்ளிகள் கணக்கில் பின் தங்கியிருந்தது. இளம் வீரரான பர்கத் சிங் முன்களத்திற்கு ஆடவந்து ஆட்டத்தின் கடைசி ஆறு நிமிடங்களில் 4 கோல்கள் அடித்து அனைவரின் உள்ளத்தையும் கொள்ளை கொண்டார். அந்த ஆட்டம் வெற்றி தோல்வி ஏதுமின்றி சமநிலையில் முடிந்தாலும் பர்கத் சிங் ஒரு உண்மையான கதாநாயகனாக மிளிர்ந்தார்

### 1986 (கராச்சி)

செருமனிக்கு எதிரான ஆட்டத்தில் அற்புதம் நிகழ்த்திய பர்கத் சிங்கின் ஆட்டம் கராச்சியில் ஆலந்துக்கு எதிரான ஆட்டத்திலும் தொடர்ந்தது. இந்தியா இப்போட்டியில் 3-2 என்ற கோல் கணக்கில் ஆலந்தை வீழ்த்தி வெற்றி பெற்றது.

அரசியல் வாழ்க்கை
----------------

சலந்தர் பாளையம் சட்டப்பேரவை தொகுதிக்காக சிரோன்மணி அகாலிதல் கட்சியின் சார்பாக போட்டியிட்ட பர்கத் சிங் அடுத்தடுத்து காங்கிரசு கட்சியைச் சேர்ந்த யக்பீர் பிராருக்கு எதிராக வெற்றி பெற்றார்

மதிப்புகள்
----------

சலந்தர் நகரில் செயல்பட்டு வந்த புகழ்மிக்க சுர்சித் சிங் நினைவு வளைகோல் பந்தாட்ட போட்டிக் கழகத்தின் துணைத் தலைவராக பொறுப்பேற்று செயல்பட்டார்

விருதுகள்
---------

| S.No. | விருதுகள் | ஆண்டு |
| --- | --- | --- |
| 1 | பத்மசிறீ | 1998 |
| 2 | அருச்சுனா விருது | 1989 |

மேற்கோள்கள்
-----------

1. ↑  "Pargat Singh – ESPNSTAR.com".
2. ↑  "Pargat Singh". *timesofindia.indiatimes.com*. 2011-03-01 அன்று மூலம் பரணிடப்பட்டது. 2016-07-04 அன்று பார்க்கப்பட்டது.
3. ↑  "Sports Personalities".
4. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
**உலகத் திருக்குறள் மாநாடு** திருக்குறளை பல்வேறு நோக்குகளில் ஆய்வுசெய்வதற்காகக் கூட்டப்படும் மாநாடு ஆகும்.

மாநாடுகள்
---------

இதுவரை பின்வரும் இடங்களில் இம்மாநாடு நடைபெற்று உள்ளது

* முதலாவது மாநாடு : கன்னியாகுமரி, தமிழ்நாடு, இந்தியா.
* இரண்டாது மாநாடு : இங்கிலாந்து
* மூன்றாவது மாநாடு : ஆஸ்திரேலியா
* நான்காவது மாநாடு : தில்லி

### ஐந்தாவது மாநாடு

ஐந்தாவது மாநாடு 2024ஆம் ஆண்டில் அமெரிக்காவில் உள்ள சிகாகோ நகரில் நடைபெற இருக்கிறது. இம்மாநாட்டின் பொதுத்தலைப்பு "திருக்குறள் உலகப் பொதுநூல்" என்பது ஆகும். அம்மாநாட்டின் கருத்தரங்கிற்கு "அகம்" எனவும் கலையரங்கிற்கு "புறம்" எனவும் பெயரிடப்பட்டு இருக்கிறது. இம்மாநாட்டை தமிழ்நாட்டில் சென்னையில் அமைந்துள்ள ஆசியவியல் நிறுவனம், அமெரிக்காவில் உள்ள சிகாகோ தமிழ்ச் சங்கம், அமெரிக்கா உலகத்தமிழ் மாமன்றம் ஆகியன இணைந்து ஒருங்கிணைக்கின்றன.

### ஆறாவது மாநாடு

ஆசியாக் கண்டத்தில் உள்ள ஏதேனும் ஒரு நாட்டில் நடைபெறும்

### ஏழாவது மாநாடு

ஐரோப்பாக் கண்டத்தில் பிரான்சு நாட்டில் நடைபெறும்.

சான்றடைவு
---------

1. ↑   தினமணி, 2023-01-14, சனிக்கிழமை, மதுரைப்பதிப்பு, பக்.5
**நந்தினி கௌட்** (Nandini Goud) (பிறப்பு 1967) இந்தியாவின் ஐதராபாத்தைச் சேர்ந்த ஒரு இந்திய ஓவியரும், அச்சுத் தயாரிப்பாளரும் ஆவார். 1998 முதல் 2000 வரை இந்திய அரசின் கலாச்சாரத் துறையிலிருந்து ஓவியம் வரைவதற்காக உதவித் தொகையையும், 1995 இல் தேசிய உதவித்தொகை போன்ற பல்வேறு விருதுகளைப் பெற்றார்.

சுயசரிதை
--------

நந்தினி கௌட் மூத்த கலைஞரான இலட்சுமா கௌட் மகளாக 1967 இல் இந்தியாவின் ஆந்திரப் பிரதேசத்தில் உள்ள மேடக்கில் பிறந்தார். பரோடாவில் உள்ள எம்எஸ் பல்கலைக்கழகத்தில் நுண்கலை பீடத்தில் ஓவியத்தில் இளங்கலையையும், அச்சு தயாரிப்பில் முதுகலைப் பட்டமும் பெற்றார்.

படைப்புகள்
----------

இவரது படைப்பு ஐதராபாத்தில் உள்ள வழக்கமான தெரு வாழ்க்கை, கிராமப்புற மக்களின் சமூக வாழ்க்கை மற்றும் அவர்களின் வீட்டு விலங்குகளான பூனைகள், ஆடுகள் போன்றவற்றை சித்தரிக்கிறது. குவளைகளில் பூக்கள், மேசையில் உள்ள பழங்கள் மற்றும் ஒப்பனை உபகரணங்கள் போன்ற வீட்டு உட்புறங்களை மையமாகக் கொண்ட நகர்ப்புற விளக்கங்களையும் இவரது படைப்புகள் சித்தரிக்கின்றன. 

நந்தினியின் சொந்த வார்த்தைகளில், "இந்திய நகரத்தை ஓவியம் வரைவதில் உள்ள அழகியல் சிக்கல்களை பிடிப்பதற்கான எனது முயற்சி முக்கியமாக சித்திர அமைப்பில் விண்வெளியின் பங்கை மையமாகக் கொண்டது" என்று கூறுகிறார்.

கண்காட்சிகள்
------------

இவரது ஓவியங்கள் மக்புல் ஃபிதா உசைன், ஷம்ஷாத் ஹுசைன், மற்றும் இலட்சுமா கௌட் போன்ற இந்தியக் கலைஞர்களின் கண்காட்சிகளுடன் காட்சிப்படுத்தப்பட்டன.

சான்றுகள்
---------

1. ↑  "Nandini Goud". 3 March 2016 அன்று மூலம் பரணிடப்பட்டது. 2 December 2009 அன்று பார்க்கப்பட்டது.
2. ↑  "Fiidaa Art Artist Profile - Nandini Goud". 8 June 2008 அன்று மூலம் பரணிடப்பட்டது. 18 May 2008 அன்று பார்க்கப்பட்டது.

* [*தொடர்பிழந்த இணைப்பு*]
* 
* 
* 
* 
* 
* 
* 
* 

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**பர்கன்டி கலவை** (Burgundy mixture) என்பது போர்டோ கலவையைப் போல் பயன்படுத்தும் ஒரு பூசணக் கொல்லியாகும்.

### தேவையான பொருட்கள்

* மயில் துத்தம் (CuSo4) - 1.8 கிலோ
* சோடியம் கார்பனேட்டு - 1.8 கிலோ
* தண்ணீர் - 225 லிட்டர்

செய்முறை
--------

ஒரு கிலோ மயில் துத்தம் மற்றும் ஒரு கிலோ சோடியம் கார்பனேட்டு இவைகளை ஒன்றாக பத்து லிட்டர் தண்ணீரில் கலந்து பசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்.

வரலாறு
------

மாசன் என்பவர் 1887 ஆம் ஆண்டில் பிரான்சில் பர்கன்டி இடத்தில் போர்டோ கலவைக்குப் பதிலாக இதைப் பயன்படுத்தியதால் பர்கன்டி கலவை என்று 
அழைக்கப்பட்டது. பர்கன்டிகலவையை போர்டோ கலவையைப் போல் தயார் செய்ய வேண்டும். இதில் நீர்த்த சுண்ணாம்பிற்குப் போல் சோடியம் கார்பனேட் 
சேர்க்க வேண்டும்

உசாத்துணை
---------

தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர்நோயியல் மற்றும் நூர்புழுவியல் நூல்
**இந்திய ஆசிரியர் கல்வி நிறுவனம்** (*Indian Institute of Teacher Education*) இந்தியாவின் குசராத்து மாநிலம காந்திநகரில் அமைந்துள்ள ஒரு மாநில அளவிலான ஆசிரியர் கல்விப் பல்கலைக்கழகமாகும். குசராத்து அரசாங்கம் 2010 ஆம் ஆண்டில் இப்பல்கலைக்கழகத்தை நிறுவியது. ஆசிரியர் கல்வியில் இப்பல்கலைக்கழகம் கவனம் செலுத்துகிறது.

இந்தியாவிலிருந்து ஆசிரியர்களை வெளிநாடுகளுக்கு ஏற்றுமதி செய்யும் நோக்கத்துடன் 2001 ஆம் ஆண்டு முதல் 2014 ஆம் ஆண்டு வரை குசராத்து மாநில முதல்வராக பணியாற்றிய நரேந்திர மோடி இந்த நிறுவனத்தின் முக்கிய நோக்கமாகக் கொண்டு இருந்தார். 21 ஆம் நூற்றாண்டின் கல்வி என்பது ஒரு பட்டம் மட்டுமல்ல, அனைத்தையும் உள்ளடக்கிய அமைப்பாக இருக்க வேண்டும் என்ற தொலைநோக்கு பார்வை கொண்டு உலகத்தரம் வாய்ந்த ஆசிரியர்களை உருவாக வேண்டும் என்பது இந்நிறுவனத்தின் நோக்கமாகும். கீரீத்து யோசி தலைமையிலான நிபுணர்களின் குழு இதற்கான பாடத்திட்டத்தை வடிவமைத்தது.  2010 ஆம் ஆண்டு இயற்றப்பட்ட ஒரு சட்டத்தை அடிப்படையாகக் கொண்டு குசராத்து அரசாங்கம் இந்நிறுவனத்தை நிறுவியது.

மேற்கோள்கள்
-----------

1. ↑  "About IITE". Indian Institute of Teacher Education. 6 July 2017 அன்று பார்க்கப்பட்டது.
2. ↑  "Indian Institute of Teacher Education, Gujarat Act". Government of Gujarat. 2010. 6 July 2017 அன்று பார்க்கப்பட்டது.
[*தொடர்பிழந்த இணைப்பு*]

புற இணைப்புகள்
--------------

* அதிகாரப்பூர்வ இணையதளம்
ரோமில் அமைந்திருந்த பந்தியன், மறுமலர்ச்சிக்காலத்திலும் அதற்குப் பின்னும் வந்த கட்டிடக்கலைஞர்களுக்கு ஒரு மாதிரியாக அமைந்திருந்தது.
ஜோர்தானில் உள்ள ஜெராசில் காணப்படும் கொறிந்தியத் தூண்கள்
**கொறிந்திய ஒழுங்கு** என்பது, செந்நெறிக் கட்டிடக்கலை எனப்படும் பண்டைக் கிரேக்க, ரோமன் கட்டிடக்கலைகளில் புழக்கத்தில் இருந்த மூன்று முக்கியமான ஒழுங்குகளில் ஒன்று ஆகும். ஏனைய இரண்டும் டோரிய ஒழுங்கு, அயனிய ஒழுங்கு என்பன. இவற்றுள் அதிக அழகூட்டல்களோடு அமைந்தது கொறிந்திய ஒழுங்கே. இவ்வொழுங்கின் தூண்கள் தவாளிகளோடு கூடிய தண்டுகளையும், அகாந்தசு இலை வடிவம் மற்றும் சுருள் வடிவங்களால் அழகூட்டப்பட்ட போதிகைகளையும் கொண்டன.

கொறிந்திய ஒழுங்கின் பெயர் "கொறிந்த்" என்னும் கிரேக்க நகரத்தின் பெயரில் இருந்து பெறப்பட்டது. எனினும் இது முதலில் வெளிப்புறத்தில் பயன்படுத்தப்பட்டது ஏதென்சு நகரிலேயே. இவ்வொழுங்கு கிரேகத்திலேயே உருவானது எனினும், கிரேக்கர் தமது கட்டிடக்கலையில் இதை மிகவும் குறைவாகவே பயன்படுத்தினர். ரோமர் காலத்திலேயே இது முழு அளவில் பயன்பட்டது.

ரோமரின் கொறிந்திய ஒழுங்கு
-------------------------

அளவுவிகிதமே கொறிந்திய ஒழுங்கின் இயல்பை வரையறுக்கும் சிறப்பு அம்சம். இதன் அளவுகளும், விகிதங்களும் குறித்த விதிகளுக்கு அமைய ஒருங்கிணைவாக அமைந்திருந்தன. கொறிந்தியத் தூணின் மொத்த உயரத்துக்கும், அத் தூணின் தண்டின் உயரத்துக்கும் இடையிலான விகிதம் 6:5 ஆகும். இதனால், தூணின் உயரம் 6 ரோம அடிகளின் மடங்குகளாகவும், அதன் தண்டு 5 ரோம அடிகளின் மடங்குகளாகவும் அமைந்தன. கொறிந்தியத் தூண்கள் அளவு விகிதத்தைப் பொறுத்தவரை ஒன்றாகவே இருந்ததலும், கொறிந்தியத் தூண்களை மேலும் ஒடுக்கமாக அமைக்க முடியும். கொறிந்தியத் தூண்களின் சிறப்பு அவற்றின் நுணுக்கமான செதுக்குவேலைகளோடு கூடிய போதிகைகளே. இப் போதிகைகளின் நான்கு மூலைகளிலும் அமையும் சுருள் வடிவ அமைப்புக்கள் வெளியே துருத்திக் கொண்டிருப்பதனால், போதிகைகளின் மேல் அமைக்கப்படும் பலகை என்னும் உறுப்பின் பக்கங்கள் உள்வளைந்து காணப்படுகின்றன.
**உலகக் கழிவறை நாள்** (*World toilet day*) ஆண்டு தோறும் நவம்பர் 19 ஆம் நாள் கொண்டாடப்பட்டு வருகிறது. இந்நாளிலேயே 2001 ஆம் ஆண்டில் உலகக் கழிவறை அமைப்பு ஆரம்பிக்கப்பட்டது. அன்று முதல் இவ்வமைப்பின் உறுப்பு நாடுகள் இந்நாளை உலகளாவிய முறையில் சிறப்பாகக் கொண்டாடி வருகின்றன. அடிப்படைக் கழிவறை வசதிகள் பற்றியும், அது குறித்த விழிப்புணர்வை மக்களுக்கு ஏற்படுத்துவதுமே இந்நாளின் முக்கிய நோக்கமாகும்.

2013 சூலையில் ஐக்கிய நாடுகள் பொதுச் சபை நவம்பர் 19 ஆம் நாளை ஐக்கிய நாடுகளின் சிறப்பு நாளாகக் கொண்டாடுவதெனத் தீர்மானித்தது. இதற்கான முன்மொழிவை சிங்கப்பூர் ஐக்கிய நாடுகள் சபையில் முன்வைத்து அத்தீர்மானம் ஏகமனதாக ஏற்றுக் கொள்ளப்பட்டது.

ஐக்கிய நாடுகள் மற்றும் வேறு அமைப்புகளின் அறிக்கைகளின் படி உலகின் மூன்றில் ஒரு பங்கு மக்கள் அடிப்படை கழிவறை வசதிகளற்று வாழ்கிறார்கள் எனக் கணக்கிடப்பட்டுள்ளது.
இந்தியாவில் 2011 மக்கள் தொகைக் கணக்கெடுப்பு அறிக்கையின்படி 131 மில்லியன் குடும்பங்களில் கழிவறை வசதி இல்லை எனவும் அவர்களில் எட்டு மில்லியன் குடும்பத்தினர் பொதுக் கழிவறையையும் 123 மில்லியன் குடும்பங்கள் வெளியிடங்களையும் கழிவறைகளாகப் பயன்படுத்துகிறார்கள்.

மேற்கோள்கள்
-----------

1. ↑  "Don't Laugh: World Toilet Day Aims to Promote Sanitation, Rid World of Disease". *Fox News*. 19 November 2008. .
2. ↑  UN Celebrates Inaugural World Toilet Day, அஃப்டிங்டன் போஸ்ட், நவம்பர் 19, 2013
3. ↑  World Toilet Day highlights the importance of basic sanitation பரணிடப்பட்டது 2013-11-20 at the வந்தவழி இயந்திரம், சி.பி.எஸ், நவம்பர் 19, 2013
4. ↑  உலகக் கழிவறை நாள்: கேக் வெட்டிக் கொண்டாடிய சமூக ஆர்வலர்கள்
[*தொடர்பிழந்த இணைப்பு*], தினமுரசு, நவம்பர் 20, 2013

வெளி இணைப்புகள்
---------------

* worldtoiletday.org
**கடையம் வில்வவனநாதசுவாமி கோயில்** தமிழ்நாட்டில் திருநெல்வேலி மாவட்டம், கடையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வில்வவனநாதசுவாமி, நித்யகல்யாணி சன்னதிகளும், அருள்மிகுகன்னி விநாயகர், அருள்மிகுசுப்பிரமணியர், அருள்மிகுதரணிபீடம், அருள்மிகுதட்சிணாமூர்த்தி உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. மார்கழி மாதம் திருவாதிரை திருவிழாவாக நடைபெறுகிறது. சித்திரை,[[தை மாதம்]] தேர்திருவிழா தேரோட்டம் நடைபெறுகிறது. ஆவணி மாதம் திருவிழா நடைபெறுகிறது. காமிகாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நந்தினி பக்தவத்சலா** ( Nandini Bhaktavatsala ) (பிறப்பு **பிரேமா** ) கன்னடத் திரையுலகில் பணிபுரியும் ஒரு இந்திய நடிகையாவார். 1973இல் இவர் காடு என்றா கன்னடத் திரைப்படத்தில் நடித்ததற்காக சிறந்த நடிகைக்கான தேசிய திரைப்பட விருதை வென்றார். இவர் திரைப்பட தயாரிப்பாளரான பக்தவத்சலாவை மணந்தார்.

சுயசரிதை
--------

நந்தினி சென்னை மாகாணத்தில் உள்ள தலச்சேரியில் பிரேமாவாக பிறந்தார். இவரது குடும்பம் மைசூருக்கு குடிபெயர்ந்தது, அங்கு இவரது தந்தை பேராசிரியர். ஓ. கே. நம்பியார், மகாராஜா கல்லூரியில் ஆங்கிலம் & வரலாறு கற்பித்தார். பின்னர், பேராசிரியர் நம்பியார் மத்தியக் கல்லூரியில் பணிக்கு மாற்றப்பட்டபோது குடும்பம் பெங்களூருக்கு குடிபெயர்ந்தது. மவுண்ட் கார்மல் கல்லூரி மற்றும் மைசூர் மகாராணி கல்லூரியில் பட்டம் பெற்றார்.  பிரேமா கன்னட திரையுலகின் மூல பக்தவத்சலாவை சந்தித்து திருமணம் செய்து கொண்டார். பக்தவத்சலா கர்நாடக திரைச் சங்கத்தின் தலைவராகவும் இருந்தார்.  கிரீஷ் கர்னாட்டின் *காடு* படத்தில் நந்தினி ஏற்று நடித்த பாத்திரம் அந்த ஆண்டின் சிறந்த நடிகைக்கான தேசிய திரைப்பட விருதைப் பெற்றுத் தந்தது.  பிரேமாவுக்கு ஆனந்த ரங்கா, வேத் மனு மற்றும் தேவ் சிறீ ஆகிய மூன்று குழந்தைகள் உள்ளனர். 2016 ஆம் ஆண்டு முதல், பெங்களூரில் உள்ள சர்வதேச இசை மற்றும் கலை சங்கத்தின் துணைத் தலைவராக உள்ளார்.

சான்றுகள்
---------

1. ↑   *Film World*. T.M. Ramachandran. 1973. பக். 205. .
2. 1 2  "21st National Award for Films". Directorate of Film Festivals. 1 November 2013 அன்று மூலம் பரணிடப்பட்டது. 4 October 2016 அன்று பார்க்கப்பட்டது.
3. ↑   *Film World*. T.M. Ramachandran. . *Film World*. T.M. Ramachandran. 1973. p. 205.
4. ↑  "Music Society/Rani Vijaya Devi/Committee & Patrons". International Music & Arts Society. 6 October 2016 அன்று பார்க்கப்பட்டது.

வெளி இணைப்புகள்
---------------

ஐ.எம்.டி.பி இணையத்தளத்தில் Nandini
ஜொனி மிதிவெடி. அருகில் உள்ள கைக்கடிகாரம் அளவை ஒப்பிடுவதற்காக வைக்கப்பட்டுள்ளது
**ஜொனி 95** மிதிவெடி இலங்கையில் விடுதலைப் புலிகளால் உருவாக்கபட்டுப் பாவிக்கபட்டது. இது மரப்பலகையில் மின்கலத்தை இணைப்பதன் மூலம் மிதிக்கும் போது மின் இணைப்பு குறுஞ்சுற்றாக்கப்படுவதன் மூலம் வெடித்தல் நிகழ்கிறது. இதில் மின்கலம் செயலிழந்தால் வெடிகத்தல் நிகழாது எனினும் வளவுகளைத் துப்பரவு செய்யும் போது எரித்தால் வெடித்தல் நிகழலாம் இதனாலே சேதனப் பசளையாக்குவது பரிந்துரைக்கப்படுகிறது. இது சுமாராக 50 கிராம் அளவிலான வெடிபொருளைக் கொண்டிருக்கும். இது அண்ணளவாக 11 செண்டிமீட்டர் நீளமும், 7 செண்டிமீட்டர் அகலமும் 5.5 முதல் 6 செண்டிமீட்டர் உயரமும் உடையது. கூடுதலான உலோகத்தை உள்ளடக்கியபடியால் இலகுவாக மிதிவெடிகளைக் கண்டுபிடிக்கும் கருவிகள் மூலம் கண்டுபிடிக்க இயலும். சிலசமயம் சிகப்பு நிறத்தில் ஆங்கிலத்தில் Jony 95 Made in Tamil Eeelam என்றவாறு எழுதப்பட்டு இருக்கும்.

உசாத்துணை
---------

* ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம். (ஆங்கில மொழியில்)
* ஹலோ ரஸ்ட் இன் வெடிபொருள் அகற்றுவோரின் புத்தகம் (ஆங்கில மொழியில்)

| **மனிதர்களுக்கு எதிரான மிதிவெடி** |  |
| --- | --- |
| ஈடீஎம் | எம் 969 | பி4எம்கே1 | ரங்கன் 99 |ரைப் 69 | ரைப் 72 | விஎஸ் 50 | ஜொனி 95
* பா
* உ
* தொ
 |
**சத்யவதி தாங்** (*Satyavati Dang*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினரும் ஆவார். இவர் 1968 முதல் 1974 வரை இமாச்சலப் பிரதேசம் மாநில மாநிலங்களவை உறுப்பினராக இருந்தார். தாங் 1964 முதல் 1969 வரை இமாச்சலப் பிரதேச காங்கிரசு கட்சியின் தலைவராக இருந்தார்.

சத்யவதி தாங் இமாச்சலப் பிரதேசத்தின் முதல் முதலமைச்சர் யஷ்வந்த் சிங் பர்மாரின் இரண்டாவது மனைவி ஆவார். இவர் 25 பிப்ரவரி 2010 அன்று சிம்லாவில் உள்ள இந்திரா காந்தி மருத்துவக் கல்லூரியில் நீண்டகால நோய்க்குப் பிறகு இறந்தார்.

மேற்கோள்கள்
-----------

1. ↑  "Satyawati Parmar, wife of first Himachal CM, is no more". *The Indian Express*. 25 February 2010.. பார்த்த நாள்: 11 November 2019.
2. ↑  "HP Assembly pays tribute to Satyawati Parmar". 2022-10-04 அன்று மூலம் பரணிடப்பட்டது. 2023-04-12 அன்று பார்க்கப்பட்டது.
3. ↑  Wife of first Himachal Chief Minister dead
4. ↑  "An Unending Affair". *www.outlookindia.com/* (ஆங்கிலம்). 2022-01-31. 2022-10-18 அன்று பார்க்கப்பட்டது.
5. ↑  Former Himachal chief minister Parmar's widow dead
6. ↑  THE ARCHITECT & FOUNDER OF HP — YS PARMAR
ஜோதிராவ் புலே, சத்யசோதாக் சமாஜத்தின் நிறுவனர்
**சத்யசோதாக் சமாஜம்** (*Satyashodhak Samaj*) என்பது 1873 செப்டம்பர் 24 இல் புனேயில் உள்ள ஜோதிராவ் புலேவினால் நிறுவப்பட்ட ஒரு சமூக சீர்திருத்த இயக்கம் ஆகும். இந்திய சமூக சூழலில் சூத்திரர்கள் மற்றும் தீண்டாமைக்கு உட்பட்ட சாதிகளை சுரண்டல் மற்றும் அடக்குமுறைகளிலிருந்து விடுவிப்பதே இதன் நோக்கம் ஆகும்.
 "உண்மை நாடுவோர் சங்கம்" என்பது இதன் பொருள்.

புலே தனது எழுத்துகள் மற்றும் இயக்கங்கள் மூலம் சாதிப் படிநிலையையும் பிராமண மேலாதிக்கத்தையும் கண்டித்தார். இந்து மதம் சார்ந்த நூல்கள், ஏற்றத்தாழ்வைவும், மக்களிடையே சுரண்டல் போக்கையும், குருட்டு மற்றும் தவறான வழிபாட்டு சடங்குகள் மற்றும் பரவலாக இருக்கும் போலித்தனத்தையும் அவர் கண்டனம் செய்தார். 1889-இல் பம்பாயில் ஐந்தாவது காங்கிரஸ் மகா சபை நடந்த இடத்திலேயே புலே உழவர் பேரணியை நடத்தினார். பேரணியில் உழவர் எழுச்சிப் பாடல் இசைக்கப் பெற்றது.

ஜோதிராவ் கோவிந்த புலேவிற்கு பிறகு 20-ஆம் நூற்றாண்டில் மராத்திய ஆட்சியாளரும் கோலாப்பூர் மன்னருமான சத்திரபதி சாகு மகராஜ், மற்றும் மராத்தியத் தலைவர்களான நானா பாட்டீல், கந்தரோவோ பாகல் மற்றும் மாதவ்ராவ் பாகல் ஆகியோரால் இந்த இயக்கமானது உயிருடன் இருந்தது.

குறிப்புகள்
-----------

1. ↑  "Life & Work of Mahatma Jotirao Pule". University of Pune. 2009-03-11 அன்று மூலம் பரணிடப்பட்டது.
2. ↑  "GKToday".
3. ↑  Patterson, Maureen L P (1954). "Caste and Political Leadership in Maharashtra A Review and Current Appraisal". *The Economic Weekly* (September 25): 1065–1067. .

மேலும் படிக்க
-------------

* O'Hanlon, Rosalind (1985). *Caste, conflict, and ideology : Mahatma Jotirao Phule and low caste protest in nineteenth-century western India* (1. publ. ). Cambridge University Press. பக். 220-251. பன்னாட்டுத் தரப்புத்தக எண்:0521266157. .
மருத்துவ உளவியலில் கிழக்கத்திய தத்துவம் என்பது மருத்துவ உளவியல்  நடைமுறைகள் குறித்த கிழக்கத்திய நாடுகளின் கருத்தியலையும் செல்வாக்கையும்  உணர்ந்து கொள்வதில் கிழக்கிற்கும் மேற்கிற்கும் இடையேயான தவறான புரிதல்கள் பற்றி விவரிக்கிறது.

பட்டுப் பாதை நெடுக நடைபெற்ற தேடல் சார்ந்த பயணங்களின் வாயிலாகவும், வணிகம் சார்ந்த  நகர்தலின் மூலமாகவும் புராதான கருத்துருவாக்கங்கள், மனம் சார்ந்த பயிற்சி முறைகளும் ஊடுருவின.

ஆயுர்வேத மருத்துவ முறைகளும், மனநலம் குறித்த ஆலோசனைகளும் 5000 ஆண்டு பாரம்பரியத்தை கொண்டிருந்தது கிழக்கு .

மன ஒருமுகப்படுத்துதல், விழிப்பு நிலைக்கான பயிற்சிகள் மூலமாக மனதில் ஏற்படும் துன்பங்களை சுயமாக நிர்வாகிக்கும் முறைகளும் கவுதம சித்தார்த்தரின் ஞானத்தால் மேம்படத் தொடங்கியது.

தனி மனிதர்களின் மனநல பாதிப்புகளை சீர்செய்யும் விதமான பயிற்சி முறைகள் மத்திய கிழக்கில் இடை காலத்திலும், பின்னர் மேற்கு நாடுகளிலும் நடைமுறையில் இருந்தன.

19-ம் நூற்றாண்டு வாக்கில் பண்டைய நூல்கள் மொழிப்பெயர்க்க தொடங்கிய போது, ஐரோப்பிய நாடுகளில் உள்ள மருத்துவ உளவியல் முறைகளை தோற்றுவித்தவர்கள் கிழக்கத்திய நூல்களால் கவர்ந்திழுக்கப்பட்டார்கள்.

வரலாற்று மருத்துவ உளவியலாளர்கள்
-------------------------------

செல்வாக்குமிக்க மேற்கத்திய எழுத்தாளர்கள் மற்றும் மொழிபெயர்ப்பாளர்கள்
--------------------------------------------------------------------

தற்கால மருத்துவர்கள்
--------------------

மருத்துவ அமைப்புகளில் பயன்படுத்தப்படும் நுட்பங்கள்
--------------------------------------------------

மேலும் காண்க
------------

குறிப்புகள்
-----------

மேலும் அறிக
-----------

வெளிப்புற இணைப்புகள்
--------------------

1. ↑  கிழக்கு தத்துவம் மற்றும் மருத்துவ உளவியல்.